หมัดตรง! “ศรีสุวรรณ” โดนชกหน้า หลังร้องตำรวจเอาผิด “โน้ส อุดม” ปมเดี่ยว 13
นายศรีสุวรรณ โดนบุกชกทำร้ายหน้าหงาย ขณะที่กำลังร้องเรียนตำรวจเอาผิด “โน้ส อุดม” โดยกำลังให้สัมภาษณ์บอกจะดำเนินคดีกับคนที่ออกชุมนุม เมื่อสิ้นคำถามนี้นายวีรวิทย์ตรงเข้าไปทำร้ายนายศรีสุวรรณ ทั้งชกและต่อยนายศรีสุวรรณ ท่ามกลางความตกใจและแตกตื่นของผู้สื่อข่าวที่กำลังสัมภาษณ์
ศรีสุวรรณ โดนบุกชกทำร้ายหน้าหงาย ขณะที่กำลังร้องเรียนตำรวจเอาผิด “โน้ต อุดม” ในกรณีพูดในเดี่ยว 13 และบางถ้อยคำเข้าข่ายยุยง
18 ต.ค. 2565

ผู้สื่อข่าวรายงานว่า ที่ศูนย์รับแจ้งความ กองบัญชาการตำรวจสอบสวนกลาง นายศรีสุวรรณ จรรยา เลขาธิการสมาคมองค์การพิทักษ์รัฐธรรมนูญไทย เดินทางมาร้องเอาผิดกับ โน้ต อุดม ในกรณีพูดในเดี่ยว 13 และพาดพิงถึง พล.อ.ประยุทธ์ จันทร์โอชา นายกรัฐมนตรี และบางถ้อยคำของ โน้ต อุดม เข้าข่ายยุยง ส่งเสริมให้ประชาชนออกมาชุมนุมและกระทำความผิด
ระหว่างที่นายศรีสุวรรณ กำลังให้สัมภาษณ์กับผู้สื่อข่าวอยู่นั้น นายวีรวิทย์ รุ่งเรืองศิริผล ประชาชนที่ยืนฟังนายศรีสุวรรณให้สัมภาษณ์อยู่ ได้ถามนายศรีสุวรรณว่าหลังจากศาลรัฐธรรมนูญวินิจฉัยแล้ว เห็นนายศรีสุวรรณบอกจะดำเนินคดีกับคนที่ออกไปชุมนุม สิ้นคำถามนี้ นายวีรวิทย์ตรงเข้าไปทำร้ายนายศรีสุวรรณ ทั้งชกและต่อยนายศรีสุวรรณ ท่ามกลางความตกใจและแตกตื่นของผู้สื่อข่าวที่กำลังสัมภาษณ์ จากนั้นนายวีรวิทย์ หันมาพูดกับนายศรีสุวรรณว่า นี่คือการตบสั่งสอน เพราะนายศรีสุวรรณร้องทุกเรื่อง แต่อีกฝ่ายกลับไปร้องให้ตรวจสอบด้วย ทำให้นายศรีสุวรรณต้องหลบไปเข้าไปพบตำรวจด้านใน